 Sectiunea a 5-a Durata protectiei marcii Protectia protectiei Stingerea protectiei §1 Durata, reînnoirea si modificarea înregistrarii marcii înregistrarea marcii produce efecte cu începere de la data depozitului national reglementar al marcii, pentru o perioada de 10 ani La cererea titularului, înregistrarea marcii poate fi reînnoita la împlinirea fiecarui termen de 10 ani, cu plata taxei prevazute de lege Cererea de reînnoire a înregistrarii marcii poate fi facuta înainte de expirarea duratei de protectie în curs, dar nu mai devreme de 3 luni înainte de expirarea acestei durate Reînnoirea înregistrarii marcii opereaza începând cu ziua imediat urmatoare expirarii duratei de protectie în curs Taxa pentru cererea de reînnoire a înregistrarii marcii este datorata la data înregistrarii cererii, în cuantumul aplicabil la aceasta data; taxa poate fi platita si în urmatoarele sase luni de la expirarea duratei de protectie în curs, dar cu majorarea prevazuta de lege Neplata taxei în conditiile prevazute de lege este sanctionata cu decaderea titularului din dreptul la marca 208 Dreptul de proprietare industriala Cererea de reînnoire a înregistrarii marcii trebuie sa contina toate elementele prevazute de legea speciala, inclusiv numarul de înregistrare a marcii în Registrul National al Marcilor Exista si posibilitatea de formulare a unei cereri de reînnoire doar pentru o parte din produsele si serviciile înscrise în Registrul National, caz în care trebuie indicate în mod expres numele produselor si serviciilor pentru care se solicita reînnoirea înregistrarii marcii Daca O S I M constata ca nu sunt îndeplinite conditiile prevazute de lege pentru reînnoirea înregistrarii marcii, notifica aceasta titularului care poate prezenta un raspuns în termen de trei luni de la primirea notificarii, în lipsa unui raspuns în termen, cererea de reînnoire a înregistrarii marcii se respinge Decizia de respingere a reînnoirii înregistrarii poate fi contestata de petent cu respectarea termenului si a procedurii legale Si reînnoirea înregistrarii marcilor se însene în Registrul National ai Marcilor si se publica în Buletinul Oficial de Proprietate Industriala Titularul protectiei poate solicita O S I M introducerea de modificari ale unor elemente ale marcii, cu conditia ca ele sa fie neesentiale si sa nu afecteze imaginea de ansamblu a marcii Modificarile introduse sunt si ele înscrise în Registrul National al Marcilor, urmând ca marca, astfel cum a fost modificata, sa fie si ea publicata In tot cursul perioadei de protectie, titularul marcii poate solicita înscrierea modificarilor intervenite cu privire la numele, denumirea, adresa sau sediul titularului în Registrul National al Marcilor §2 Efectele juridice ale înregistrarii marcii Principalul efect al înregistrarii unei marci este nasterea în patrimoniul titularului marcii a unui drept subiectiv care poate fi exercitat pe deplin, atât în latura sa pozitiva, cât si în latura sa negativa Suveran absolut asupra dreptului subiectiv, titularul sau poate sa dispuna cu privire la acest drept, respectiv sa îl transmita tertilor, cu respectarea conditiilor cerute de lege, pe întreaga durata de existenta a dreptului §3 Transmiterea dreptului la marca Drepturile asupra marcii pot fi transmise pnn acte inter vivos fie prin intermediul instrumentului juridic contractual - contract de cesiune, de licenta, aducerea sa ca aport social la formarea capitalului social al unei Protectia semnelor distinctive 209 societati comerciale -, fie prin intermediul unei hotarâri judecatoresti puse în executare silita, a unei hotarâri judecatoresti de dizolvare si lichidare, de constare a falimentului etc , precum si prin decizii înregistrate cu respectarea procedurii si publicitatii legale de fuziune, divizare totala sau partiala a unor societati comerciale De asemenea, opinam ca atâta timp cât titularul marcii si al drepturilor derivate dintr-o înregistrare legala a marcii este o persoana fizica, nimic nu se poate opune pentru transmiterea acestor drepturi morîis causa, fie pe calea devolutiunii legale, fie prin dispozitie testamentara Articolul 861 C com care reglementa constituirea în gaj si înstrainarea fondului de comert a fost abrogat, dar în prezent Legea nr 26/1990 privind registrul comertului atesta existenta în fondul de comert a comerciantilor inclusiv a marcii înregistrate Drepturile asupra marcii se transmit si în cazul urmaririi silite, efectuate în conditiile legii, a debitorului titular al marcii t 3 1 Contractul de cesiune al marcii Drepturile asupra marcii pot fi transmise prin cesiune sau prin licenta oricând în cursul duratei de protectie a marcii Contractul de cesiune al marcii este acordul de vointa prin care titularul drepturilor asupra marcii, în calitate de cedent, transfera pentru o durata determinata de timp, oneros sau gratuit, drepturile sale asupra marcii unei alte persoane numite cesionar în principiu, dreptul la marca este încorporat într-un fond de comert Drepturile cu privire la marca pot fi transmise prin cesiune independent de transmiterea fondului de comert în care aceasta este încorporata Contractul de cesiune al marcii este de doua feluri: contract de cesiune totala a marcii si contract de cesiune partiala a marcii Contractul de cesiune totala a marcii poarta asupra tuturor drepturilor subiective ale marcii înregistrate si asupra tuturor produselor sau serviciilor pentru care s-a facut înregistrarea Contractul de cesiune partiala a marcii poarta asupra unor atribute ale dreptului la marca sau asupra unuia sau unora dintre produsele sau serviciile pentru care s-a facut înregistrarea Caracterele juridice ale contractului de cesiune, indiferent daca este vorba de o cesiune totala sau de o cesiune partiala sunt: V Ros, O Spineanu-Matei, D Bogdan, op cit , p 372-373 210 Dreptul de proprietate industriala - consensualismuh - bilateralitatea; - caracterul sinalagmatic; - caracterul oneros; - forma scrisa a contractului este ceruta de lege ad validitatem, fara însa ca aceasta cerinta a legii sa implice redactarea sa în forma autentica Sanctiunea nerespectarii formei scrise a cesiunii de marca este nulitatea, potrivit prevederilor legale Cesiunea trebuie semnata de cedent si de cesionar sub sanctiunea nulitatii Transmiterea prin cesiune a drepturilor asupra marcii se poate face pentru toate produsele sau serviciile pentru care marca este înregistrata sau numai pentru o parte dintre acestea Cesiunea chiar partiala nu poate limita teritorial folosirea marcii pentru produsele sau serviciile la care se refera în cazul în care patrimoniul titularului marcii este transmis în totalitatea sa, aceasta transmitere are ca efect si transferul drepturilor cu privire la marca Transmiterea unor elemente din patrimoniul titularului nu afecteaza calitatea de titular al dreptului la marca Marcile identice sau similare, apartinând aceluiasi titular si care sunt folosite pentru produse sau servicii identice sau similare, nu pot fi transmise prin cesiune decât în totalitate si numai catre o singura persoana, sub sanctiunea nulitatii actului de transmitere Contractul de cesiune trebuie înscris pentru opozabilitate la O S I M Cererea de înscriere a cesiunii va fi însotita de actul doveditor al schimbarii titularului marcii La cererea persoanei interesate O S I M, înscrie cesiunea în Registrul National al Marcilor si o publica în Buletinul Oficial de Proprietate Industriala Cesiunea devine opozabila tertilor începând cu data înscrierii acesteia în Registrul National al Marcilor Exista mentionate în literatura de specialitate cazurile în care intervine cesiunea fortata a marcii Este vorba de expropriere si de executarea silita 1 Pentru dezvoltari, a se vedea V Ros, O Spineanu-Matei, D Bogdan, op cit , p 376 Protectia semnelor distinctive 211 3 2 Contractul de licenta asupra unei marci Drepturile asupra marcii pot fi transmise prin licenta oricând în cursul duratei de protectie a marcii Contractul de licenta este acordul de vointa prin intermediul caruia titularul unei marci, denumit licentiator, transfera unei alte persoane, numite licentiat, dreptul de a folosi marca în schimbul unui pret Titularul marcii poate sa autorizeze tertii în baza unui contract de licenta sa foloseasca marca pe întreg teritoriul României sau pe o parte a acestuia, pentru toate sau numai pentru o parte dintre produsele ori serviciile pentru care marca a fost înregistrata Licentele pot fi exclusive sau neexclusive Contractul de licenta exclusiva este acordul de vointa prin care titularul marcii se obliga sa confere dreptul de a folosi marca pentru teritoriul convenit doar cocontractantului sau, care poarta denumirea de licentiator El nu mai poate sa confere acest drept si unei alte persoane din momentul în care a semnat un contract de licenta exclusiva Contractul de licenta neexclusiva este acordul de vointa prin care titularul marcii, desi cedeaza dreptul asupra marcii prin contract, îsi rezerva capacitatea de a transfera si altor persoane dreptul de a folosi marca care face obiectul contractului de licenta neexclusiva Licentiatorul îsi poate rezerva chiar el însusi dreptul de a continua sa foloseasca marca Doctrina distinge între: - licenta de exploatare, care este contractul prin care titularul marcii da dreptul licentiatului de a aplica marca cedata, precum si de a fabrica produsul, caz în care aceeasi marca se foloseste pentru doua produse care au o origine diferita (titularul si licentiatul), dar caracteristici identice; - licenta de folosire, care este contractul prin care se acorda autori zarea de a aplica sau atasa marca pe produse livrate de licentiator; - licenta de reclama, care este contractul prin care se confera autori zarea folosirii unei denumiri care constituie obiectul unui drept personal al altei persoane în scop comercial si publicitar1 Contractul de licenta trebuie încheiat în forma scrisa, aceasta forma fiind ceruta ad probationem De altfel, forma scrisa a contractului de licenta este necesara pentru înscrierea licentei în Registrul National al Marcilor 1 / Macovei Protectia creatiei industriale Iasi, 1984 p 231; V Ros, O Spineanu-Matei, D Bogdan, op cit , p 376 212 Dreptul de proprietate industriala Titularul marcii poate invoca drepturile conferite de marca împotriva licentiatului care a încalcat clauzele contractului de licenta, în ceea ce priveste durata folosirii, aspectul marcii si natura produselor sau a serviciilor pentru care licenta a fost acordata, teritoriul pe care marca poate fi folosita, calitatea produselor fabricate sau a serviciilor furnizate de licentiat sub marca pentru care s-a acordat licenta Pe durata contractului de licenta de marca licentiatul este obligat: a) sa foloseasca pentru produsele carora li se aplica marca numai marca care face obiectul contractului de licenta, având totusi libertatea de a aplica pe aceste produse semne indicând ca el este fabricantul acestora; b) sa puna mentiunea sub licenta alaturi de marca aplicata pe produsele ce fac obiectul acesteia, conform contractului Licentele se înscriu în Registrul National al Marcilor cu plata taxei prevazute de lege si se publica în Buletinul Oficial de Proprietate Industriala Licenta este opozabila tertilor de la data înscrierii acesteia Daca în contractul de licenta nu este stipulat altfel, licentiatul nu poate introduce în justitie o actiune în contrafacere fara consimtamântul titularului marcii Titularul unei licente exclusive poate introduce o actiune în contrafacere daca, dupa ce a notificat titularului marcii actele de contrafacere de care a luat cunostinta acesta nu a actionat în termenul solicitat de licentiat Când o actiune în contrafacere a fost pornita de titular, oricare dintre licentiati poate sa intervina în proces, solicitând repararea prejudiciului cauzat prin contrafacerea marcii 33 Contractul de franciza asupra unei marci Recunoasterea si reglementarea francizei în România, ca sistem de derulare a raporturilor comerciale în baza contractului de franciza, este relativ recenta si dateaza din anul 1997 în anul 1997 se recunoaste pentru prima oara prin act normativ existena sistemului de comercializare bazat pe existenta contractului de franciza în dreptul român actual, contractul de franciza este un contract specu^ numit, reglementat în mod expres de prevederi legale, reflectate în texrj O G nr 52/1997, publicat într-o prima varianta legislativa în M (X nr 224 din 30 august 1997 Textul Ordonantei Guvernului a fost aprobat cu modificari de nr 79/19981 M Of nr 147 din 13 aprilie 1998 Protectia semnelor distinctive 213 Ulterior, în 14 mai 1998, în M Of nr 180 din 14 mai 1998 a fost republicat textul integral al Ordonantei Guvernului, astfel cum a fost ea modificata si completata de legea mentionata Aparitia textului care reglementeaza regimul juridic al francizei pe teritoriul României a reprezentat o premiera, fiind primul act normativ care recunoaste si stabileste regulile aplicabile francizei Pâna la aparitia actului normativ posibilitatea practicarii sistemului de franciza exista doar sub imperiul dispozitiilor legale generale ale Codului civil si ale Codului comercial, sub imperiul carora contractul este considerat legea partilor si partile sunt suverane în a stabili cadrul contractual dintre ele Pentru prima oara însa sunt reglementate expres în legea româna notiuni cum sunt francizor, beneficiar al francizei, retea de franciza 3 3 1 Reteaua de franciza Constituirea retelei de franciza Orice persoana fizica sau juridica, indiferent de nationalitate, poate înfiinta pe teritoriul României o retea de franciza, respectiv poate fi beneficiarul unei francize Francizorul este un comerciant care este titularul drepturilor asupra unei marci înregistrate Potrivit Legii nr 84/1998 privind marcile si indicatiile geografice, titularul drepturilor asupra marcii este persoana fizica sau juridica care exercita o industrie, un comert sau presteaza o activitate de servicii Din analiza comparativa a celor doua texte de lege rezulta ca poate înfiinta o retea de franciza doar titularul drepturilor asupra unei marci care detine calitatea de comerciant 3 3 2 Conditii cerute de lege pentru înfiintarea unei retele de franciza, pentru francizor a) Detinerea calitatii de comerciant Francizorul este persoana fizica sau juridica care detine calitatea de comerciant Potrivit art 7 C com , detin calitatea de comerciant subiectele de drept care fac fapte de comert având comertul ca profesiune obisnuita si societatile comerciale Persoanelor fizice legiuitorul le cere sa îndeplineasca anumite conditii pentru a dobândi calitatea de comercianti Pentru societatile comerciale nu este necesara nicio conditie suplimentara, este suficienta simpla lor existenta 214 Dreptul de proprietate industriala Atât comerciantii persoane fizice, cât si comerciantii persoane juridice trebuie sa fie înregistrati în registrul comertului competent de la domiciliul sau sediul acestora Actele de comert desfasurate de comercianti trebuie sa fie mentionate în actul de functionare, autorizate si înregistrate pentru opozabilitate în registrul comertului Societatile comerciale care pot fi înfiintate pe teritoriul României si care dobândesc calitatea de comerciant de la data înmatricularii lor în registrul comertului sunt: - societatea în nume colectiv; - societatea în comandita simpla; - societatea pe actiuni; - societatea în comandita pe actiuni; - societatea cu raspundere limitata (Legea nr 31/1990 privind societa tile comerciale) Faptele de comert sunt indicate în continutul an 3 C com b) Comerciantul sa fie titularul drepturilor asupra unei marci înregistrate Marcile sunt protejate în România ca efect al prevederilor din I^gea nr 84/1998 si Regulamentul de aplicare al acestei legi1 Protectia marcilor este asigurata si prin efectul Legii nr 344/2005 privind unele masuri pentru asigurarea respectarii drepturilor de proprietate intelectuala în cadrul operatiunilor de vamuire Marcile sunt protejate în România inclusiv conform dispozitiilor conventiilor, tratatelor si acordurilor la care România este parte Protectia marcilor este asigurata si prin acte normative internationale, respectiv prin: - Tratatul privind dreptul marcilor adoptat la Geneva în 1994, la care România a aderat prin Legea nr 4/1998 ; - Aranjamentul de la Nisa privind clasificarea internationala a pro duselor si serviciilor în vederea înregistrarii marcilor din 15 iunie 1957 revizuit la Stockholm la 14 iulie 1967 si la Geneva la 13 mai 1977 1 M Of nr 455 din 27 noiembrie 1998 ~ H G nr 833/1998 pentru aprobarea Regulamentului de aplicare a Legii nr 84/1998 privind marcile si indicatiile geografice 3 Legea nr 4/1998 pentru aderarea României la Tratatul privind dreptul marcilor, adoptat la Geneva la 27 octombrie 1994 (M- Of nr 10 din 14 ianuarie 1998) Protectia semnelor distinctive 215 modificat la 2 octombrie 1979 la care România a aderat prin Legea nr 3/19981; - Aranjamentul de la Viena care instituie clasificarea internationala a elementelor figurative ale marcilor, întocmit la Viena la 12 iunie 1973 si modificat la l octombrie 1985, la care România a aderat prin aceeasi Legenr 3/1998; - Conventia de la Paris privind protectia proprietatii industriale semnata la Paris la 20 martie 1883 c) Dobândirea pe teritoriul României a drepturilor asupra unei marci înregistrate Orice persoana fizica sau juridica care exercita o industrie, un comert sau presteaza o activitate de servicii poate fi titularul drepturilor conferite de Legea nr 84/1998 privind marcile si indicatiile geografice, cu conditia obtinerii protectiei marcii Potrivit legii, pot constitui marci semne distinctive cum ar fi: cuvinte, inclusiv nume de persoane, desene, litere, cifre, elemente figurative, forme tridimensionale si în special forma produsului sau a ambalajului sau combinatii de culori, precum si orice combinatie a acestor semne Protectia asupra marcii pe teritoriul României este subordonata procedurii înregistrarii marcii Pentru ca o marca sa fie protejata ea trebuie sa îndeplineasca conditiile de fond cerute de lege Asa cum am aratat, pentru ca un semn distinctiv sa poata fi înregistrat ca marca trebuie sa îndeplineasca cumulativ urmatoarele conditii de fond: - sa fie susceptibil de reprezentare grafica (art 3 din Legea nr, 84/1998); - conditia distinctivitatii; - conditia disponibilitatii; - conditia liceitatii Dreptul la marca si la protectia ei apartine persoanei fizice sau juridice care a depus prima în conditiile legii cererea de înregistrare a marcii Legea româna prevede posibilitatea ca titularul dreptului sa îsi exercite individual drepturile conferite de lege sau, în cazul în care ne aflam în prezenta unor persoane care exercita în comun un comert sau o industrie, exercitarea sa fie realizata de mai multe subiecte de drept cotitulare ale dreptului 1 Legea nr 3/1998 privind aderarea României la aranjamentele instituind o clasificare internationala în domeniul proprietatii industriale (M Of nr 10 din 14 ianuarie 1998) 216 Dreptul de proprietate industriala 3 3 3 Conditii cerute de lege pentru beneficiar Si în cazul beneficiarului aceste conditii sunt de doua tipuri Conditii necesare sa existe la data semnarii contractului de franciza si conditii care trebuie îndeplinite pe parcursul derularii contractului de franciza Potrivit art l din O G nr 52/1997 privind regimul juridic al francizei, beneficiarul unui sistem de franciza este un comerciant, persoana fizica sau juridica, selectionat de francizor, care adera la principiul omogenitatii retelei de franciza asa cum este ea definita de francizori Astfel, poate fi beneficiar o persoana fizica comerciant sau o persoana juridica comerciant, indiferent daca este vorba de un subiect de drept român sau dintr-un alt stat Calitatea de comerciant se analizeaza din perspectiva legii române, la fel ca si în cazul conditiei de comerciant analizate pentru francizor Beneficiarul trebuie sa îndeplineasca si urmatoarele cerinte: - sa dezvolte reteaua de franciza si sa mentina identitatea sa comuna, precum si reputatia acesteia; - sa furnizeze francizorului orice informatie de natura a facilita cunoasterea si analiza performantelor si a situatiei reale financiare, pentru a asigura o gestiune eficienta în legatura cu franciza; - sa nu divulge la terte persoane know-how-ul furnizat de catre francizor, atât pe toata durata contractului de franciza, cât si ulterior 3 3 4 Crearea retelei de franciza Crearea retelei de franciza presupune existenta unui francizor care doreste sa îsi transmita dreptul de a exploata ori de a dezvolta o afacere, un produs, o tehnologie sau un serviciu în favoarea unuia sau mai multor beneficiari Transmiterea acestor drepturi se realizeaza prin intermediul contractului de franciza Contractul de franciza se considera realizat prin simplul acord de vointa dintre partile semnatare, acord care trebuie concretizat în scris Legea nu cere îndeplinirea unei formalitati speciale pentru ca contractul de franciza sa fie considerat valabil încheiat Forma scrisa este suficienta pentru nasterea valabila a contractului, sub conditia respectarii cerintelor obligatorii prevazute de lege Contractul de franciza trebuie sa reflecte interesele membrilor retelei de franciza, protejând drepturile de proprietate industriala sau intelectuala ale francizorului, prin mentinerea identitatii comune si a reputatiei retelei de franciza(art 3 din ordonanta) Protectia semnelor distinctive 217 Contractul de franciza trebuie sa defineasca fara ambiguitate obligatiile si responsabilitatile fiecarei parti, precum si orice alte clauze ale colaborarii [an 4 alin (1) din ordonanta] 3 3 4 1 Faza precontractuala Faza precontractuala are ca scop sa permita fiecarei parti sa îsi confirme decizia de a colabora Francizorul furnizeaza viitorului beneficiar informatii care îi permit acestuia sa participe în deplina cunostinta de cauza la derularea contractului de franciza în aceasta etapa francizorul are obligatia sa îi furnizeze beneficiarului informatii despre experienta dobândita si transferabila, conditiile financiare ale contractului, respectiv redeventa initiala sau taxa de intrare în retea, redeventele periodice, redeventele din publicitate, determinarea tarifelor privind prestarile de servicii si tarifele privind produsele, serviciile si tehnologiile, în cazul clauzei obligatiilor contractuale de cumparare, elementele care permit beneficiarului sa faca calculul rezultatului previzional si sa îsi întocmeasca planul financiar, obiectivele si aria exclusivitatii acordate, durata contractului, conditiile reînnoirii, rezilierii si cesiunii Toate aceste elemente puse la dispozitie de francizor urmeaza a fi analizate de beneficiar si ulterior inserate în contract ca si clauze contractuale 33 4 2 Faza contractuala Elemente obligatorii pentru contractul de franciza Aceste elemente contractuale sunt obligatorii potrivit art 5 din ordonanta Contractul de franciza trebuie sa cuprinda urmatoarele clauze: - obiectul contractului; - drepturile si obligatiile partilor; obligatiile financiare ale beneficia rului vor fi cu claritate precizate si vor fi determinate astfel încât sa favorizeze atingerea obiectivelor comune; - clauzele de nonconcurenta vor fi cuprinse în contract pentru prote jarea know-how-ului; - conditiile financiare; - durata contractului; termenul va fi fixat astfel încât sa permita beneficiarului amortizarea investitiilor specifice francizei; - conditiile de modificare, prelungire si reziliere Francizorul trebuie sa îl înstiinteze pe beneficiar cu un preaviz suficient de mare asupra intentiei de a nu reînnoi contractul la data expirarii sau de a nu semna un nou contract 218 Dreptul de proprietate industriala A In cadrul clauzelor de reziliere legea prevede obligatia de a se stt în mod clar circumstantele care pot sa determine o reziliere fara preaviz La încetarea relatiilor contractuale relatiile postcontractuale se vor baza pe regulile unei concurente loiale [an 8 alin (1)] Francizorul poate sa impuna obligatii ferme fostului beneficiar, asigurând astfel protejarea caracterului confidential al afacerii si, în special, neutilizarea know-how-ului de catre o retea concurenta [art 8 alin (2)] 3 4 Efectele contractului de franciza Din perspectiva efectelor pe care contractul de franciza Ie produce, distingem între efectele fata de partile contractului de francizâ si efectele fata de terti A In ceea ce priveste partile contractante - francizor si beneficiar -efectele contractului de franciza sunt guvernate de principiul fortei obligatorii, enuntat de art 969 C civ Principiul fortei obligatorii presupune regula ca pentru partile contractante conventiile legal facute au putere de lege Forta obligatorie a contractelor pentru francizor si beneficiar da nastere urmatoarelor consecinte: - francizorul si beneficiarul trebuie sa îsi execute obligatiile pe care si le-au asumat prin încheierea contractului de franciza cu respectarea stricta a prevederilor acestuia; Regula de mai sus presupune executarea tuturor obligatiilor pe care partile si le-au asumat Executarea obligatiilor trebuie sa fie îndeplinita în termenele si în conditiile precis determinate în contract, în acest sens, art 4 din ordonanta prevede ca, în contractul de franciza, obligatiile si responsabilitatile fiecarei parti, precum si orice alte clauze ale colaborarii, trebuie sa fie definite fara ambiguitate - încetarea efectelor contractului nu poate interveni numai în urma unei simple manifestari de vointa a uneia dintre parti; Imposibilitatea revocarii contractului de franciza numai prin manifestarea de vointa a uneia dintre partile contractante este instituita pentru a da eficienta principiului fortei obligatoni a contractului pentru partile sale Fiind încheiat în urma realizarii acordului de vointa a celor doua parti, contractul de franciza poate fi revocat numai prin consimtamântul exprimat al ambelor parti contractante sau din alte cauze precis determinate de lege Protectia semnelor distinctive 219 - executarea obligatiilor fata de cealalta pane contractanta trebuie sa fie îndeplinita în toate cazurile cu buna-credinta; Buna-credinta este o obligatie generala de conduita, care revine partilor semnatare ale contractului de franciza, ce trebuie respectata pe toata durata executarii contractului si care consta în îndatorirea partilor de a se comporta astfel încât contractul sa se execute potrivit intentiei comune manifestate la semnarea sa Buna-credinta presupune exercitarea drepturilor si executarea obligatiilor în mod onest, loial, fara a fi afectate de doi sau de frauda si cu respectarea normelor si uzantelor comerciale Efectele contractului de franciza sunt reprezentate de drepturile si obligatiile francizorului si ale beneficiarului, care au luat nastere prin încheierea contractului Asa cum am aratat mai sus, în cazul contractului de franciza pot fi identificate obligatii în sarcina partilor anterior realizarii acordului de vointa al partilor - în asa numita "faza precontractuala" Francizorul, în faza precontractuala, are obligatia de a transmite comerciantului care si-a manifestat intentia de a deveni beneficiar al unui contract de franciza, urmatoarele informatii: - informatii privind experienta dobândita de catre francizor, expe rienta care poate fi transferata prin încheierea contractului; - informatii privind conditiile financiare ale contractului, cum ar fi: redeventa initiala sau taxa de intrare în retea; redeventele periodice; determinarea tarifelor privind prestarile de servicii, respectiv tarifele privind produsele, serviciile si tehnologiile, în cazul clauzei obligatiilor contractuale de cumparare; - orice alte informatii si elemente care dau posibilitatea beneficiarului sa efectueze un calcul a rezultatului previzional si sa întocmeasca un plan de afaceri; - obiectivele si aria exclusivitatii acordate; - durata contractului de francizâ, precum si conditiile în care acesta poate fi reînnoit; - conditiile în care poate fi cesionat contractul (daca se prevede posibilitatea cesiunii contractului de cesiune), precum si conditiile în care poate fi declarata rezilierea contractului Ulterior încheierii contractului de franciza francizorul are urmatoarele obligatii: - obligatia de a pune la dispozitia beneficiarului marca de fabrica, de comert sau de serviciu, al carui titular este, precum si licentele necesare si know-how-ul unui proces deja existent de fabricatie si distributie; 220 Dreptul de proprietate industriala - obligatia de a asigura beneficiarului o pregatire initiala pentru exploa tarea marcii înregistrate, precum si obligatia de a instrui un anumit numar de salariati ai beneficiarului pentru a asigura o buna exploatare a marcii; - obligatia de a asigura beneficiarului asistenta comerciala siysau tehnica permanenta, pe toata durata în care contractul de franciza este în vigoare; - obligatia de a veghea daca conditiile materiale de exploatare a marcii asigurate de catre beneficiar respecta instructiunile si indicatiile stabilite de catre francizor; - obligatia de a pune la dispozitia beneficiarului toate informatiile pe care le detine, precum si instructiunile necesare bunei executii a contractului; - obligatia de a veghea la pastrarea identitatii si a reputatiei retelei de franciza si de a nu exploata aceleasi produse sub o alta marca decât cea aJ carei drept de exploatare a fost pus la dispozitia beneficiarului; - obligatia de a utiliza personal si mijloace financiare pentru promo varea marcii sale, pentru a se asigura cercetarea si inovatia care au drepi scop dezvoltarea si viabilitatea produsului Obligatiile financiare ale beneficiarului trebuie precizate si determinate cu claritate pentru a favoriza atingerea obiectivelor comune ale partilor contractului In executarea contractului de franciza beneficiarul are urmatoarele obligatii: - de a achita redeventa stabilita prin contract la termenul, în locul si în modalitatea stabilita prin contract; - de a dezvolta reteaua de franciza si de a mentine identitatea sa comuna precum si reputatia acesteia; - de a furniza francizorului toate informatiile care sunt de natura a facilita cunoasterea si analiza performantelor si a situatiei sale financiare reale, în scopul de a asigura o exploatare eficienta în legatura cu franciza: - de a vinde produsele sau de a presta serviciile cu respectarea stricta a tuturor conditiilor stabilite prin contractul de franciza, respectiv de a realiza productia conform licentei dobândite de la francizor si cu apli carea procedeelor tehnice stabilite de acesta si cu respectarea tuturor normelor de calitate stabilite de catre francizor; - obligatia de a respecta dispozitiile contractuale privitoare la zona determinata si conditiile în care poate fi exploatata marca dobândita; - de a permite francizorului sa îsi exercite dreptul de control asupra activitatii sale, la locul desfasurarii activitatii, pentru a asigura standardele prescrise; - Proiectia semnelor distinctive 221 - de a respecta prevederile contractuale privind desfasurarea întregii activitati sub marca francizorului; - de a nu divulga unor terte persoane know-how-ul de care a luat cunostinta în derularea contractului de franciza Aceasta obligatie trebuie respectata pe întreaga durata a contractului, dar si dupa încetarea acestuia; - de a lua toate masurile care sunt de natura a preveni orice încalcari a marcii cedate, precum si obligatia de informare a francizorului privitor la orice atingere din partea unor persoane straine de contractul de franciza a marcii cesionate; - ulterior încetarii contractului, de a nu utiliza în nume propriu infor matiile de care a luat cunostinta prin executarea contractului, relatiile postcontractuale trebuind sa se supuna regulilor unei concurente loiale Concurenta loiala, în sensul Legii nr 11/1991 privind combaterea concurentei neloiale, este reprezentata de orice act sau fapt care este în acord cu uzantele cinstite în activitatea industriala si de comercializare a produselor, de executie a lucrarilor, precum si de efectuare a prestarilor de servicii; - sa restituie francizorului, ulterior încetarii efectelor contractului, pe cheltuiala sa, toate produsele aflate pe stoc care nu au fost integral platite, toate datele, informatiile si documentele, originale sau copii, pe care le-a dobândit în temeiul contractului de franciza Prin Legea nr 469/20021 privind unele masuri pentru întarirea disciplinei contractuale s-a prevazut posibilitatea partilor de a prevedea ca, în cazul neîndeplinirii obligatiilor pâna la scadenta sau pâna la un alt termen convenit de parti, debitorul sa fie obligat la plata unor penalitati pe zi de întârziere Fiind un contract între doua parti - francizor si beneficiar -, efectele contractului de franciza se manifesta cu preponderenta la adresa celor doua parti contractante ^ In ceea ce priveste pozitia tertilor fata de contract, Codul civil român a statuat principiul relativitatii efectelor contractului Conform principiului relativitatii, conventiile legal facute nu produc efecte decât între partile contractante - art 973 C civ Cu alte cuvinte, prin executarea contractului de franciza, drepturile si obligatiile care iau nastere nu pot cadea în sarcina altor parti decât cele contractante - franci-zorul si beneficiarul M Of nr 529 din 19 iulie 2002 222 Drepiul de proprietate industriala în considerarea principiului consensualismului actelor juridice civile, conform caruia pentru încheierea unui act juridic civil trebuie ca manifestarea de vointa sa fie liber si valabil exprimata, principiul relativitatii efectelor contractului fata de terti ocroteste tertii de efectele unui contract la încheierea caruia nu au avut calitatea de pane Chiar daca pnn contractul de franciza nu se poate da nastere la drepturi, respectiv obligatii în sarcina tertilor, aceasta nu înseamna ca tertii nu au niciun fel de obligatie în raport cu respectivul contract Obligatiile care rezida tertilor sunt sarcini universal valabile de a respecta contractul si de a nu face nimic de natura a aduce atingere acestui contract Aceasta obligatie aflata în sarcina tertilor nu ia nastere prin încheierea contractului de franciza dintre francizor si beneficiar si, prin urmare, principiul relativitatii efectelor contractului nu este încalcat Obligatia general valabila în sarcina tuturor tertilor nu-si are izvorul în contractul de franciza, ci în întreaga ordine de drept existenta, care impune o anumita conduita subiectilor de drept de a nu face nimic de natura a aduce atingere drepturilor care au luat nastere prin încheierea respectivului contract Asa cum am aratat mai sus, chiar daca obligatia universala a tertilor de respectare a drepturilor partilor nu îsi are izvorul în contractul de franciza, în sensul ca nu este un efect al contractului, momentul încheierii contractului de franciza determina nasterea în sarcina tertilor a obligatiei de a nu aduce atingere drepturilor partilor contractante Din categoria tertilor fata de un contract de franciza se desprinde o subcategorie distincta, cea a membrilor unei retele de franciza, care, desi terti fata de contractul de franciza încheiat între francizor si alt beneficiar, au anumite obligatii suplimentare, a caror menire este aceea de a respecta interesele tuturor membrilor retelei de franciza 3 5 încetarea contractului de franciza încetarea contractului de franciza se produce dupa cum exista sau nu acord între partile contractante Principiul fortei obligatorii a contractului impune ca toate efectele pe care partile le-au avut în vedere la momentul încheierii contractului sa fie produse Chiar daca partile sunt datoare a executa toate prestatiile la care s-au îndatorat, nicio norma legala nu prevede imposibilitatea ca partile, de comun acord, sa modifice continutul obligatiilor contractuale în decursul Protectia semnelor distinctive 223 executarii acestuia sau chiar sa hotarasca încetarea contractului înainte ca toate obligatiile partilor sa fie îndeplinite încetarea contractului înainte de termen, prin acordul partilor, reprezinta în fapt un nou contract, în sens invers celui initial, prin care se desfiinteaza contractul pentru viilor în acest caz, toate obligatiile care au luat nastere între parti înainte de desfiintarea contractului prin acordul partilor trebuie executate cu respectarea dispozitiilor contractuale, altfel poate fi atrasa raspunderea civila contractuala a debitorului obligatiei neexecutate O alta modalitate de încetare a efectelor contractului de franciza, în concordanta cu acordul de vointa al partilor, o reprezinta expirarea duratei pentru care acesta a fost încheiat împlinirea termenului pentru care a fost încheiat contractul stinge contractul pentru viitor, fara a avea vreun efect retroactiv Având în vedere caracterul oneros al contractului, termenul contractual nu poate fi decât cert Partile nu-si pot asuma executarea obligatiilor afectate de un termen incert, al carui moment de împlinire nu îl cunosc cu exactitate, în acest mod nu exista nicio garantie pentru beneficiar ca va amortiza investitia în ceea ce priveste durata contractului Ordonanta privind regimul juridic al francizei arata urmatoarele: - durata pentru care este încheiat contractul de franciza trebuie sa fie cel mult egala cu durata de timp pentru care francizorul este titularul drepturilor asupra unei marci înregistrate; - durata contractului trebuie sa fie precizata de catre francizor înca din faza precontractuala, iar mai apoi, la încheierea contractului, acesta trebuie sa fie precis determinat în contract; - mai mult decât termenul, contractul trebuie sa contina si clauzele care precizeaza conditiile de prelungire a termenului contractului; - termenul contractului de franciza trebuie sa fie stabilit în asa fel încât sa permita beneficiarului amortizarea tuturor investitiilor specifice francizei; - francizorul trebuie sa îl înstiinteze pe beneficiar cu un termen de preaviz suficient de mare asupra intentiei sale de a nu reînnoi contractul la data expirarii duratei pentru care a fost încheiat O alta modalitate de încetare a efectelor contractului de franciza o reprezinta rezilierea Rezilierea este o modalitate de încetare a efectelor unui contract cu executare succesiva care poate fi solicitata/declarata în cazul în care una 224 Dreptul de proprietate industriala din partile contractului nu-si executa obligatiile Rezilierea opereaza numai pentru viitor, neproducând efecte retroactive De asemenea, nu produce niciun efect asupra obligatiilor care erau exigibile la momentul desfiintarii contractului Rezilierea nu opereaza automat, ea trebuind sa fie solicitata/declarata de catre creditorul obligatiei neexecutate Rezilierea poate fi judiciara sau conventionala Rezilierea judiciara trebuie sa fie pronuntata de catre instanta de judecata, iar actiunea pentru declararea rezilierii contractului de catre instanta trebuie sa fie initiata numai de catre partea care si-a executat obligatiile sau este gata sa-si execute obligatiile asumate prin contract Contractul de franciza poate contine clauze exprese - pacte comisorii exprese - prin care partile determina conditiile în care intervine rezilierea contractului în cazul neexecutarii obligatiilor uneia dintre ele în functie de intensitatea efectelor pe care le produc si de procedura pe care trebuie sa o respecte partea care declara rezilierea contractului, pactele comisorii sunt de patru feluri: - pactul comisoriu expres de gradul /, care prevede ca, în caz de neexecutare a obligatiilor de catre una din partile contractului, contractul va fi reziliat; - pactul comisoriu expres de gradul ii, care arata ca daca o parte nu îsi va executa obligatiile, cealalta parte are dreptul de a desfiinta unilateral contractul; - paci comisoriu expres de gradul III, care prevede ca în situatia în care una din parti nu îsi executa obligatiile pâna la un anumit termen, contractul este reziliat de plin drept; - pactul comisoriu expres de gradul /V, în prezenta caruia, daca un din parti nu si-a executat obligatiile, contractul se desfiinteaza de plin drept, fara punerea în întârziere a debitorului Datorita importantei pe care o are, Ordonanta a stabilit obligatia prevederilor în care poate interveni rezilierea, atât în faza precontractuala, cât si în contractul semnat de catre parti Mai mult decât atât, legiuitorul a impus partilor obligatia de a stabili clar circumstantele care pot determina rezilierea fara niciun termen de preaviz Având în vedere obligatia legala de a stipula conditiile în care poate opera rezilierea, consideram ca în cazul contractului de franciza rezilierea conventionala reprezinta regula Daca partile nu respecta aceasta obligatie, apreciem ca nimic nu le împiedica sa solicite rezilierea judiciara instantei de judecata Protectia semnelor distinctive 225 Partile pot prevedea în contract si alte conditii în prezenta carora contractul sa fie desfiintat, ca, de exemplu, insolvabilitatea beneficiarului sau punerea sub interdictie (a comerciantului persoana fizica) Partile pot stipula clauze privind încetarea contractului în cazul aparitiei unui eveniment calificat de lege ca fiind forta majora si care împiedica partile sa-si execute obligatiile reciproce Forta majora reprezinta o împrejurare de origine externa, imprevizibila si inevitabila, cu caracter exceptional si care pune partile în imposibilitatea de a-si executa obligatiile Sper deosebire de reziliere, în cazul careia creditorul obligatiei neexecutate poate solicita daune-interese, în cazul încetarii contractului în cazul fortei majore, partile nu datoreaza una alteia penalitati, sub conditia de a fi notificat cazul de forta celeilalte parti, în conditiile stabilite în contract Francizorul poate sa impuna obligatii ferme fostului beneficiar pentru a asigura protejarea caracterului confidential al afacerii si de a se asigura ca fostul beneficiar nu va utiliza know-how-ul transmis de catre francizor printr-o retea concurenta în cazul încetarii contractului de franciza, indiferent de modalitatea prin care se realizeaza, fostul beneficiar trebuie sa înceteze, de îndata, exploatarea marcii a carei folosinta a dobândit-o prin încheierea contractului si se va abtine a utiliza metodele, retetele, procedurile si toate secretele comerciale care sunt în proprietatea francizorului Pentru a asigura respectarea obligatiilor aratate mai sus, fostul beneficiar trebuie sa restituie francizorului toate materialele dobândite în decursul executarii contractului precum si copiile acestora Sectiunea a 6-a Protectia indicatiilor geografice Stricto sensu, indicatia geografica este definita ca fiind denumirea servind la identificarea unui produs originar dintr-o tara, regiune sau localitate a unui stat, în cazurile în care o calitate, o reputatie sau alte caracteristici determinate pot fi în mod esential atribuite acestei origini geografice Indicatia geografica este o denumire de origine1 1 Aceasta definitie este cea data de legiuitor în cadrul art 3 pct 6 din Legea nr 344/2005 privind unele masuri pentru asigurarea respectarii drepturilor de proprietate intelectuala în cadrul operatiunilor de vamuire 